Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 234

2. A vizsga tartalma Előadáselemző esszé A tanulónak a szaktanárral egyeztetett lista alapján választott előadásról előadáselemző esszét kell készítenie. Az előadás hivatásos társulat, színházi műhely vagy diák- illetve gyermekszínjátszó csoport választott előadása lehet. Az esszét a szóbeli vizsgarész megkezdése előtt legalább 15 nappal be kell nyújtania a vizsgát szervező intézménynek. A tanuló csak akkor bocsátható szóbeli vizsgára, ha előadáselemző dolgozata megfelelt. A színházismeret szóbeli vizsga tartalma A tanuló a szaktanár által összeállított legalább tíz tételből álló tételsorból húz a vizsgán. A tételek tartalma az alábbiakra épül: – a színházi előadások összetevői, kapcsolatuk és szerepük az előadásban, az összetevők jelentéshordozó szerepe, – színpadtípusok, – színházi stílusok, műfajok, – a színházi előadások létrejöttének folyamata, – fontosabb színházi mesterségek, – a színházi előadások különböző közreműködőinek szerepe az előadás létrejöttének folyamatában.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes